OpenLLM-France/wikimedia huggingface dataset:
# González Byass

González Byass mahastizaintza eta ardogintza arloko andaluziar enpresa da. 1835ean sortu zuten Jerez de la Fronteran. Bere markarik ezagunenetako bat Tío Pepe da, zeinaren logotipoa, ardoko botila batez, kapela eta jaka gorri batez osatua, espainiar publizitate munduko pertsonarik arrakastatsuenetako bat den.
2010ean, upategiak 175. urteurrena ospatu eta Internacional Wine & Spirit Competitionean Munduko Upategi Onenaren saria jaso zuen. Jerez ardoko upeletegirik inportanteena da. Espainiako unibertsitateekin eta Zientzia Ikerketen Kontseilu Nagusiarekin (CSIC) elkarlanean aritzen da aldizka berrikuntza-gaietan.

## Erreferentziak

* ↑ (Gaztelaniaz) «González Byass gana el galardón a la mejor bodega del mundo» Diario de Jerez 2010-11-11.
* ↑ (Gaztelaniaz) «González Byass celebra 60 años como pionero de la investigación» Diario de Jerez 2015-6-15.

## Kanpo estekak

* Datuak: Q3991656
* Multimedia: González-Byass / Q3991656
# González Ortega azoka

González Ortega merkatua Zacatecas hiriko merkatu bat da. Erdigune historikoan kokatua, 1889koa da. Sute baten ondoren, 1909an berreraiki eta inauguratu zuten. Art Nouveau estilokoa da. Burdinurtuzko egitura du, kanpoaldea harrobikoa den bitartean. Ekialdean Zacatecaseko Katedral Basilikoa dago eta mendebaldean Francisco Goitia Plazatxoa. Zacatecasko Hirigune Historikoan dago.

## Historia

1861ean merkatuak hartzen duen espazioa liberalek Erreforma Gerran lortutako garaipena ospatzeko azoka bat egiteko okupatu zen. 1889an, hiru solairuko eraikin bat inauguratu zen, eta, bertan, upeltegiak, merkataritza-lokalak eta ur-hargune bat zeuden goiko solairuan. 1901ean, sute bat izan zen sotoetan, eta, beraz, eraikina erabat berreraiki eta 1902ko abenduaren 22an berrinauguratu zuten. Jesus Gonzalez Ortega militarra ohoratzen du izenak.

## Erreferentziak

* ↑ https://www.cultura.gob.mx/turismocultural/destino_mes/zacatecas/no_pierdas.html
* ↑ https://ljz.mx/05/11/2015/junta-de-monumentos-e-inah-no-han-recibido-proyecto-de-mercado-gonzalez-ortega/

## Kanpo estekak

* Datuak: Q22051723
# Gonçalo Velho Cabral

Gonçalo Velho Cabral (fl. XV. mendea) portugaldar itsasgizon bat izan zen, Kristoren Ordena Militarreko zalduna eta Almoroleko komendadorea. Henrike Nabigatzailearen hurbileko laguntzaile bat izan zen.
Henrike Nabigatzailearen aginduetara Formigas (euskaraz: «Inurrien uhartexkak» aurkitu zituen 1431n, 1427an Diogo de Silves portugaldar pilotuak begiztatu zituen uharteak aurkitzeko lehen bidaia batean. Beranduago Santa Maria eta São Miguel uharteetan lurreratu zen, 1432an.
1432an lehen kapitain dohaintzaria izan zen uharteetan abereak sartu zituen, uharteen populatze sistematikoa kolonoekin urte batzuk beranduagora arte hasi ez zen arren. Lehenik Santa Maria, 1439an, eta jarraian San Miguel, 1444an. Epe honetan erraturak bultzatu zituen eta diru kopuru handia eman zien senide eta zerbitzari leialei.
1443ko apirilak 3an, Alfontso V.a Portugalgoa erregeak, Henrike Nabigatzaileak hala eskatuta, bost urtez, Azoreetako eta bertako biztanleen komendadore pribilegioa eman zion, uharte horietatik erresumara eramaten zituzten gauza guztietan zerga eta ordainsariak ordaindu behar izatetik libratuz.
Gaspar Frutuoso abadeak, XVI. mendearen bigarren erdialdeko San Miguel uharteko kronista zena, Azoreetako zazpi uharteen (hau da, ekialdeko eta erdiko taldeetakoak) aurkikuntzaren meritua Gonçalo Velho Cabrali eman zion. Gaur egun, historiografia modernoak, nabigatzaile honek Azoreetako uharteren bat aurkitu izan bazuen, soilik ekialdeko taldean izango zela uste du.

## Kanpo estekak

* Datuak: Q681823
# Gonçalves (Minas Gerais)

Gonçalves Brasilgo udalerri bat da, Minas Gerais estatuan kokatua. 4.736 biztanle ditu 187,353 km²ko eremuan.

## Ikus, gainera

* Minas Gerais

## Kanpo estekak

* Datuak: Q1970369
* Multimedia: Gonçalves (Minas Gerais) / Q1970369
# Goochland (Virginia)

Goochland Ameriketako Estatu Batuetako erroldak esleitutako leku bat da. Goochland konderrian dago, Virginia estatuan. 899 biztanle ditu, 11,7 kilometro koadroko azaleran banatuta.

## Ikus, gainera

* Goochland konderria

## Kanpo estekak

* Datuak: Q5582373
* Multimedia: Goochland, Virginia / Q5582373
# Galenobismutita

Galenobismutita mineral bat da.

## Ezaugarriak

Galenobismutita elementu kimiko mineralaren formula kimikoa hau da: PbBi₂S₄. Sistema ortorronbikoaren arabera sortzen ditu kristalak.

## Erreferentziak

* 1 2 (Ingelesez) «Galenobismutit: Mineral information, data and localities.» www.mindat.org (Noiz kontsultatua: 12-05-2019).

## Kanpo estekak

* Datuak: Q424112
* Multimedia: Galenobismutite / Q424112
# Galende

Galende Zamorako probintziako udalerria da, Sanabria eskualdean dagoena.
2008ko urtarrilaren 1eko erroldaren arabera 1.374 biztanle zituen.

## Ikus, gainera

* Zamorako udalerrien zerrenda

## Kanpo estekak

* (Gaztelaniaz) Herri txikiei buruzko informazioa Gaztela Leongo juntaren webgunean.
* Datuak: Q1646379
* Multimedia: Galende / Q1646379
# Gregorio Maidagan

Gregorio Maidagan Mujika (Aretxabaleta, Gipuzkoa, 1891 – Bilbo, Bizkaia, 1961eko martxoaren 20a) euskal idazlea eta euskaltzalea izan zen. Euskaltzain urgazlea.
Gasteizko apaiztegian ikasi zuena. 1914an Arabako Faidu herrian apaiz ordenatu ondoren, Bilbon Resurreccion Maria Azkueren zerbitzuan egon zen, haren heriotzara arte bere idazkaria izan zelarik. Bizkaitar hiriburuan Bilboko Donejakue katedralara bidalia izan zen. Euskera aldizkarian idazteaz gain Euskal Erriaren Yakintza aldizkarian ere itzultzaile lanetan jardun zuen.

## Kanpo estekak

* (Gaztelaniaz) «Maidagan, Gregorio», Auñamendi Eusko Entziklopedia.
* Datuak: Q16517440
# Gregorio López Irasuegi

Gregorio López Irasuegi (Izurtza, 1946ko apirilaren 22 – 1988ko abenduaren 26a) bizkaitar politikari eta ETAkidea izan zen.
1960an ETAn sartu zen eta 1969ko urtarrilaren 5ean Xabier Izko de la Iglesiarekin batera Gregorioren emaztea, Arantza Arruti Iruñeko gartzelatik ateratzen ahalegindu zen. Ekintza txarto atera zitzaien (Gregoriok birikan tiro bat jaso zuen) eta bertan atxilotu zituzten. Puerto de Santa María gartzelara bihaldu zuten matxinada militarra egotzita eta honen ondorioz hamar urteko gartzela zigorrera kondenatuz. Beranduago Burgosko prozesuan 30 urteko kartzela zigor gehigarria jaso zuen.
Zortzi urte gartzelan egon eta gero, 1977ko amnistiaren ondorioz kalera atera zen.

## Gartzela eta gero

Euskal Herrira itzuli eta gutxira, beste batzuekin batera (besteak beste Francisco Letamendia "Ortzi"rekin) EIA sortu zuen. Politikoki tarte labur batean Euskadiko Ezkerraren inguruan ibili bazen ere geroago Herri Batasunaren alde lerratu zen eta besteak beste 1978ko azaroan alderdi honen aldeko mitin batean hitz egin zuen.
42 urte zituenean Enekurin hilda agertu zen. Batzuk kotxe istripu baten ondorioz hil zela esan zuten eta beste batzuk bihotzekoak jota hil zela. Hala eta guztiz eta besteak beste gerra zikinaren teoriak azaleratu baziren ere, hiltzearen arrazoia ez zen argitu. Arantza Arrutiren arabera, Lopez Irasuegi "Dostoievskiren pertsonaia bat bezala hil zen: (ezinegon politikoen ondorioz) etsita, Artxandako belardi batean etzan zen, hotzak hil arte".

## Erreferentziak

* ↑ http://aunamendi.eusko-ikaskuntza.eus/eu/lopez-irasuegui-gregorio/ar-89635/
* ↑ http://hemeroteca.sevilla.abc.es/nav/Navigate.exe/hemeroteca/sevilla/abc.sevilla/1988/12/27/009.html
* ↑ https://web.archive.org/web/20171201080740/https://www.berria.eus/paperekoa/1863/054/001/2015-11-29/gauzen_zergatia_ulertzea_epaitzea_baino_askoz_garrantzitsuagoa_da.htm
* Datuak: Q20002754
# Gregorio Nisakoa

San Gregorio Nisakoa (Kapadoziako Zesarea, 335 inguruan - Nisa, 395 inguruan) teologo kristaua eta Nisako apezpikua izan zen.

## Bizitza

San Basilioren anaia zen. Nisako apezpiku izendatu zuen hark 371n. Arrianoren aldekoek kargua kendu zioten (276-378). Konstantinoplako I. kontzilioan parte hartu zuen (381). Arrianoren kontra obra dogmatikoak (Eunomoren kontra, Dotrina Handia) eta Origenesen bidetik exegesiak (Moisesen bizitza, Kantiken kantikari buruzko homilia) idatzi zituen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q191734
* Multimedia: Gregory of Nyssa / Q191734
# Gregorio Marañón geltokia

Gregorio Marañón geltokia, Madrilgo metroaren geltoki bat da, Espainiako Madril hiriburuko Chamartín, Chamberí eta Salamanca barrutien artean.
1998ko urtarrilaren 22an inauguratu zen. Izena Gregorio Marañón mediku eta zientzialariaren omenez darama.
* Datuak: Q2056442
* Multimedia: Estación de Gregorio Marañón / Q2056442
# Gametofito

Gametofitoa (greziaretik γαμέτης; gametes = 'emaztea' + φυτόν (fiton) = 'landarea') landareek dituzten bi fasetako bati deritzo, beste fasea esporofitorena izanik. Gametofiaren zelula guztiak haploideak dira, esporofitarenak diploideak diren bitartean. Esporofitoa eta gametofitoa txandakako ugalketa duten landareetan agertzen dira. Ugalketa mota horretan prozesu sexualak eta asexualak txandakatzen dira.
Belaunaldi-txandaketa ere dute gametofito eta esporofito duten landareek. Belaunaldi sexuala gametofito haploidea da, gametoak dituena eta sexu bidezko ugalketa duena, eta belaunaldi asexuala esporofitoarena da.
Gametofioek zelula haploideak dituzte. Meiosia esporofitoeetan gertatzen da, eta ez gametofitoetan. Azken hauetan zelulak mitosiren bidez ugaltzen dira.
Esporofitoak eta gametofitoak morfologia oso desberdina dute. Nahiz eta landare beraren bi fase izan, itxura aldetik ez ohi dute zer ikusirik.
Esporofitoa zigoto batetik dator. Zigoto hori, bestalde, bi gameto haploideen bat-egitearen ondorioz sortzen da. Gameto horiek gametofitoaren gameto-ontzietan sortzen dira.

## Kanpo estekak

* Datuak: Q189951
* Multimedia: Gametophytes / Q189951
# Gamifikazio

Gamifikazioa edo ludifikazioa esparru akademiko arautuetan jokoak dituen tresnen, dinamiken eta mekaniken erabileran datza. Gamifikazioa, jokoekin zerikusirik ez duten jardueretan jokoen teknikak erabiltzean datza, hartzailearen jarreran aldaketa bat eragiteko.
Honela definitu zuen behin gamifikazioa Juan Ezeizak:
| « | "Gamifikazioa ingeleseko game (jolas) hitzetik dator. Berez, jokoekin zerikusirik ez duten jardueretan jokoen teknikak erabiltzea esan nahi du. Gamifikazioa, hezkuntzaz gain, beste esparru batzuetan aplikatzen da, hala nola, enpresa-munduan, osasunean edo publizitatean. Hezkuntzan hainbat planteamendu posible dago: adibidez, ikastaro oso bat jolas luze bihur daiteke (pertsonaiak, bete beharreko erronkak, puntuak, dominak, taldeak, lehiaketak...) edo bakarrik jarduera batzuk gamifikatu (une batean gurutzegrama, sudoku edo beste jolas bat erabiliz) edo tarteko bide bat har daiteke (saio bakar bat gamifikatuz, jolasak eta teknika didaktiko klasikoak tartekatuz...)". | » |

## Teknikak

Gamifikazioan, ludifikazioan, erabiltzen diren teknikak ulertzeko hiru kontzeptu klabe izan behar ditugu kontuan: dinamikak, mekanikak eta jokoaren osagaiak.
Mekanikak
Hainbat mekanika existitzen dira, baina ohikoenak honako hauek dira: puntuak, intsigniak, sariak, mailak eta rankinga.
Dinamikak
Mekanikan bezala hamaika dinamika desberdin erabili daitezke ludifikazioan, baina ohikoenak honako hauek dira: ordainsaria, estatusa, onarpena, norbanakoaren adierazpena, joko kooperatiboa, txapelketa eta altruismoa.
Jokoaren osagaiak
Jokoaren osagaik arauak, erabilitako materialak, jokoari ematen diogun estetika, asmatzen dugun istorioa, etab. dira.

## Erreferentziak

* ↑ EAEko Eusko Jaurlaritzako Hezkuntza Saila. (2017). Programazio didaktikoak prestatzeko gida. Eusko Jaurlaritzaren Argitalpen Zerbitzu Nagusia, 38 or..
* ↑ Txopi. «Gamifikazioa» ikusi-makusi (Noiz kontsultatua: 2016-12-10).
* ↑ Ezeiza, Juan. «Moodle-ren jarduera motibagarriak sortu eta irakasleen lanerako erabilgarria izango den molde birtuala prestatzea dira ikastaro honen helburuak» UEU (Noiz kontsultatua: 2018/01/11).
* ↑ Sebastian, et al.. (2011). La ludificación es el uso de los elementos del juego en contextos no lúdicos. .

## Ikus, gainera

* Joko serio

## Kanpo estekak

Hainbat aplikazio informatiko eta webgune sortu dira hezkuntzan gamifikazioa ezartzen laguntzeko. Hona adibide pare bat:
* (Ingelesez) Edpuzzle, Edpuzzle - Tutorialak
* (Ingelesez) Kahoot.
* Wikipedia erabiliz jolas bat.
* Datuak: Q1067402
* Multimedia: Gamification / Q1067402
# Gamiz-Fika Eutsi Gogor

Gamiz-Fika Eutso Gogor Espainiako Alderdien Legea onartu ondoren Gamiz-Fikan sorturiko plataforma ezkertiar eta abertzalearen izena da. 2003an sortu zen Udal Hauteskundeetan aurkezteko, baina Espainiako Audientzia Nazionalak legez kanpo utzi eta partehartzea debekatu zion, Batasunaren ondorengoa zela argudiatuz.
Plataformak zenbat boto lortu zituen jakitea ezinezkoa da, baliogabetu zirelako. Dena den, baliogabeko botoak zenbatuta gutxi gora-beherako kalkulua egin liteke; horrela, 2003ko hauteskundeetan 127 izan ziren boto nuluak, emandako botoen %15,80.

## Ikus, gainera

* Espainiako Alderdien Legea

## Kanpo estekak

* Datuak: Q12258147
# Gamewell (Ipar Carolina)

Gamewell Ipar Carolinako herri bat da. Caldwell konderrian kokatua dago. 2010ean 4.051 biztanle zituen, 21,02 kilometro koadrotan banatuta.

## Ikus, gainera

* Caldwell konderria

## Kanpo estekak

* Datuak: Q942030
# Gamioxarrea dolarea

Gamioxarrea dolarea Nafarroako Baztan udalerriko Arizkun udalerrian dagoen dolare bat da.
Gaur egun bertan antzinako sagardoa ekoizpenaren eta kirikoketa erakusketak egiten dira. Dolarean XVIII. mendeko dolare edo prentsa bat dago.

## Jaialdiak eta elkarteak

Gaur egun eta 2001. urtetik aurrera Baztango Arizkun udalerrian Kirikoketa Besta ospatu ohi da, honen antolatzailea Jo Ala Jo Elkartea delarik.

## Eraikina
### Sagastia

Gamioxarreko sagastia, Arizkungo etxe hau dolaretxa gain baita ere sagastia mantentzen du. Sagastia bi metrotako etsi batez babestua dago, garai batean sagarra harras preziatua zen.

### Kupeltegia

Dolaretxeko behtiko solailuan kupeltegia dago, paretan dago zirrikitutik, sagar zukua dator dolaretik, egurrezko kanal baten bidez eta askan erortzen da.

### Sapaia

Sapaian, biltegia dago, han sagarrak pilatzen dira Katilu haundi hori, sagar bolumena neurtzeko erabiltzen zen.

## Ikus gainera

* Kirikoketa

## Erreferentziak

* ↑ Sagar usaina Gamioxarreara itzuli da. 2015eko urriaren 25a. Diariovasco.com (Gaztelaniaz)

## Kanpo estekak

* Gamioxarrea dolarea, Baztango Haizegoaren argazkiak
* Datuak: Q25475953
# Gamiz (Mungialdea)

    Artikulu hau Bizkaiko elizateari buruzkoa da; Gasteizko udalerriko herrixka gaitzat duena beste hau da: «Gamiz»
Gamiz Gamiz-Fika udalerriko elizatea da (Mungialdea, Bizkaia), 1928an Fikarekin bat egin zuen arte berezko udalerria osatzen zuena. Egun, bi herriek osatutako udalaren burua da.
Herritarrei gamiztar deritze.

## Demografia

Udalerri gisa agertzen den azken erroldan —1920koan— 657 biztanle eta 128 etxe zituen. INE estatu espainiarreko estatistika-erakunde ofizialak ez ditu Gamizko eta Fikako biztanleria-datuak bereizita eskaintzen. Beraz, ez dago populazio-kopuruak zehatz ematerik.

## Historia

Elizatearen lehenengo aipamen idatzia 1227koa da, eta ezaguna den lehen alkatea Juan de Elorriaga da, 1558koa.
Auzo nagusiari, non udaletxea kokatuta dagoen, Ergoien deitzen zaio.

## Kultura

Euskara da herriko hizkuntza, bizkaiera. Gamiztar guztiak dira euskaldunak.
Herriko ondasun nabarmenak: San Andres Apostoluaren parrokia eliza, Uhartetarren dorrea eta Kafranga izeneko baserrian dagoen bataiarri zaharra.

## Ikus, gainera

* Gamiz-Fika
* Gamiz (Gasteizko udalerriko herrixka)

## Kanpo estekak

* (Gaztelaniaz) Gamizek 1842tik aurrera izandako biztanleria datuak aurkitzeko orria, Espainiako Estatistika Erakundearen webgunea.
* Datuak: Q12258149
* Multimedia: Gamiz / Q12258149

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
# Gametxo

Gametxo Ibarrangeluko auzoa da. San Pedro Atxerre mendiaren iparraldeko isurialdean kokaturik, Antzorako auzoaren ekialdean. Akorda eta Laidako hondartza elkartzen dituen errepidearen ondoan kokaturik, azken urteetan nekazalturismoarekin zerikusia duten iharduerak sustatu dira. Urdaibaiko natura erretserbaren eta Oka ibaiaren ikuspegi ederra goza daiteke Gametxoko auzotik.

## Garraiobide eta azpiegiturak

Ibarrangeluko udalak sustatutako, Akorda eta Gernika bitarteko autobus zerbitzua dago astelehen guztietan Gendika eta Gametxoko auzoetatik igaroz.

## Ikus, gainera

* Ibarrangelu

## Kanpo estekak

* Datuak: Q8963404
# Greeley (Colorado)

Greeley Coloradoko hiri bat da. Weld konderrian kokatua dago. 2010ean 92.889 biztanle zituen, 122,0442 kilometro koadrotan banatuta.

## Ikus, gainera

* Weld konderria

## Kanpo estekak

* Datuak: Q94274
* Multimedia: Greeley, Colorado / Q94274
# Greeley Hill (Kalifornia)

Greeley Hill Ameriketako Estatu Batuetako erroldak esleitutako leku bat da. Mariposa konderrian dago, Kalifornia estatuan. 927 biztanle ditu, 54,642369 kilometro koadroko azaleran banatuta.

## Ikus, gainera

* Mariposa konderria

## Kanpo estekak

* Datuak: Q5602139
# Greedo

Greedo Star Warseko fikziozko unibertsoan Rodian espezieko ordainsari bilatzaile bat da. Greedok karrera luze bat izan zuen eta nahiko ospetsu egin zen Tatooine planetan. Egun batean Jabba Huttak Mos Eisleyko tabernara Han Solo bilatzera bidali zuen arte. Hemen, hitzezko eztabaida baten ondoren Han Solok tiro bakarra bota zion Greedori, honen gaizkile bizitzaz amaituz.
Greedo Anakin Skywalkerren lagunetako bat ere bazen haurtzaroan eta Star Wars I. Atala: Mamu mehatxua atalean podracer lasterketan lagundu ziona.

## Bitxikeriak

Greedoren hizkuntza antzinako kitxua dialektotik aterata dago.

## Kanpo estekak

* Datuak: Q2738049
* Multimedia: Greedo / Q2738049
# Greeley Center (Nebraska)

Greeley Center Nebraskako herri bat da. Greeley konderrian kokatua dago. 2010ean 466 biztanle zituen, 1,63 kilometro koadrotan banatuta.

## Ikus, gainera

* Greeley konderria

## Kanpo estekak

* Datuak: Q950759
* Multimedia: Greeley Center, Nebraska / Q950759
# Gredosko mendilerroa

Gredosko mendilerroa (gaztelaniaz: Sierra de Gredos) Espainiako mendigunea da, Erdialdeko mendigunean kokatuta.

## Kokapena

120 kilometroko bere luzerak Ávila, Cáceres, Madril eta Toledoko probintziak zeharkatzen ditu.
Hona hemen mendilerroaren eskualdeak:
* Ekialdekoa
* Erdialdekoa
* Mendebaldekoa

## Tontorrak

Hona hemen mendilerroaren mendi nagusiak:
| Mendia | Altuera | Eskualdea |
| El Torozo | 2.025 m. | Ekialdea |
| Cabezo de Mijares | 2.190 m. | Ekialdea |
| Risco de Miravalles | 2.010 m. | Ekialdea |
| Risco del Artuñero | 2.011 m. | Ekialdea |
| Lanchamala | 1.999 m. | Ekialdea |
| Alto del Mirlo | 1.770 m. | Ekialdea |
| Morezón | 2.393 m. | Erdialdea |
| Risco de las Hoyuelas | 2.318 m. | Erdialdea |
| El Enano | 2.315 m. | Erdialdea |
| Cuchillar de los Cerraillos | 2.364 m. | Erdialdea |
| Los Tres Hermanitos | 2.277 m. | Erdialdea |
| El Perro que fuma | 2.342 m. | Erdialdea |
| El Casquerazo | 2.437 m. | Erdialdea |
| Almanzor | 2.592 m. | Erdialdea |
| Cerro de los Muertos | 2.474 m. | Erdialdea |
| Pico La Galana | 2.564 m. | Erdialdea |
| Risco Negro | 2.295 m. | Erdialdea |
| La Mira | 2.343 m. | Erdialdea |
| Cabeza Nevada | 2.426 m. | Erdialdea |
| Canchal de la Ceja | 2.430 m. | Mendebaldea |

## Kanpo estekak

* Datuak: Q1132904
* Multimedia: Sierra de Gredos / Q1132904
# Greed (1924ko filma)

Greed (euskaraz: «diruzalekeria») 1924ko Erich von Stroheim zinema zuzendariaren film dramatiko mutua da. Frank Norrisen 1899ko McTeague eleberrian oinarrituta.
Stroheimek 85 ordu baino gehiagoko metrajea grabatu zuen eta filmatzean zehaztasunarekin obsesionatu zen. Bi hilabete eman zituzten Heriotzaren Haranean azken eszenarako filmatzen, eta aktore-taldeko asko gaixotu egin ziren. Greed bere garaiko kanpoan guztiz filmaturiko film bakanetako bat izan zen. Stroheimek filmazio-teknika sofistikatuak erabili zituen, hala nola fokuratze sakona eta muntaketa-edizioa. Greed greziar tragedia bat zela uste zuen, non inguruneak eta patuak pertsonaiak kontrolatzen eta bête humaines (euskaraz: «giza piztiak») jatorrizkoetara murrizten dituzten.

## Sinopsia

Oharra: Atal honek istorio osoa edo amaiera argitzen du.
John McTeague San Frantziskoko dentista da. Bere lagunik onena den Schouler emaztegaia Trinarekin ezkontzen da. Bere konpromisoa baino pixka bat geroago, 5.000 $ sari bat irabazten du, bere garairako kopuru garrantzitsu bat. Schoulerrek agintariei arduraz jakinarazten die McTeague lizentziarik gabe odontologia praktikatzen aritu zela, eta horrek McTeague eta Trina pobretzea eragiten du. Bere miserian, McTeague alkoholiko bortitz bihurtzen da, eta bere irabaziekin irrikaz obsesionatzen da, gastatzeari uko eginez, nahiz eta bera eta bere senarra pobre bihurtu diren. Azkenik, McTeaguek diruagatik hiltzen du eta Heriotzaren Haranera ihes egiten du, non Schoulerrek harrapatzen duen azken konfrontazio baterako.

## Pertsonaiak

* Jean Hersholt: Marcus Schouler
* ZaSu Pitts: Trina Sieppe
* Gibson Gowland: Dr. John McTeague
* Dale Fuller: Maria Miranda Macapa
* Tempe Pigott: McTeagueren ama
* Sylvia Ashton: 'Mommer' Sieppe
* Chester Conklin: 'Popper' Sieppe
* Joan Standing: Selina
* Cesare Gravina: Zwerkow

## Erreferentziak

* ↑ (Ingelesez) Finler, Joel W.. (1972). Greed. A Film. New York: Lorrimer Publishing Ltd., 18 or. ISBN 978-0-900855-45-0..
* ↑ Koszarski, Richard. (1983). The Man You Loved to Hate: Erich von Stroheim and Hollywood. Oxford: Oxford University Press, 118 or. ISBN 978-0-19-503239-0..

## Kanpo estekak

* Datuak: Q690583
* Multimedia: Greed (film) / Q690583
# Greeicy Rendón

Greeicy Yeliana Rendón Ceballos (Cali, Kolonbia, 1992ko urriaren 30a), ezagunagoa Greeicy izen artistikoaz, kolonbiar aktorea eta abeslaria da. Chica vampiro kolonbiar telesailean Daisy O'Brien McLaren pertsonaia antzezteagatik ezaguna da.

## Filmografia
### Telebista

| Urtea | Izenburua | Rola |
| 2009 | Cuando salga el sol | Carolina Parra |
| 2010 | Primera Dama | Daniela Astudillo |
| 2010 | La Pola | Jopua |
| 2011 | Correo de inocentes | Flor Porras |
| 2012 | ¿Dónde está Elisa? | Marcela |
| 2013 | La prepago | Johanna Barrera |
| 2013 | Chica vampiro | Daisy O'Brian McLaren |
| 2014 | La ronca de oro | Pilar Hincapié Vargas |
| 2014 | Los años maravillosos | Karen González |
| 2015 | Tiro de gracia | Verónica Bernal "Esmeralda" |
| 2015 | Esmeraldas | Paula Guáqueta Guerrero |
| 2016 | Las Vega's | Camila Vega |
| 2017 | Venganza | Gabriela |

## Diskografia
### Estudioko diskoak

* 2019: Baila

## Kanpo estekak

* Datuak: Q8965024
* Multimedia: Greeicy Rendon / Q8965024
# Greeley (Kansas)

Greeley Kansasko hiri bat da. Anderson konderrian kokatua dago. 2010ean 302 biztanle zituen, 0,94 kilometro koadrotan banatuta.

## Ikus, gainera

* Anderson konderria

## Kanpo estekak

* Datuak: Q1922739